CELEX: 52007PC0669
Language: fi
Date: 2007-10-26
Title: Ehdotus Euroopan parlamentin ja neuvoston direktiivi terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille annetun direktiivin 2004/40/EY muuttamisesta (kahdeksastoista direktiivin 89/391/ETY 16 artiklan 1 kohdassa tarkoitettu erityisdirektiivi)

Tärkeä oikeudellinen huomautus

|

52007PC0669

Ehdotus Euroopan parlamentin ja neuvoston direktiivi terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille annetun direktiivin 2004/40/EY muuttamisesta (kahdeksastoista direktiivin 89/391/ETY 16 artiklan 1 kohdassa tarkoitettu erityisdirektiivi)  /* KOM/2007/0669 lopull. - COD 2007/0230 */  

	[pic] | EUROOPAN YHTEISÖJEN KOMISSIO |Bryssel 26.10.2007KOM(2007) 669 lopullinen2007/0230 (COD)EhdotusEUROOPAN PARLAMENTIN JA NEUVOSTON DIREKTIIVIterveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille annetun direktiivin 2004/40/EY muuttamisesta (kahdeksastoista direktiivin 89/391/ETY 16 artiklan 1 kohdassa tarkoitettu erityisdirektiivi)(komission esittämä)PERUSTELUTEHDOTUKSEN TAUSTA |110 | Ehdotuksen perustelut ja tavoitteet Tämän ehdotuksen tarkoituksena on lykätä 30. päivään huhtikuuta 2012 määräaikaa, johon mennessä terveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille 29. huhtikuuta 2004 annettu Euroopan parlamentin ja neuvoston direktiivi 2004/40/EY[1] on saatettava osaksi kansallista lainsäädäntöä. Vuonna 2006 lääketieteellinen yhteisö ilmoitti komissiolle pitävänsä ongelmallisena tämän direktiivin täytäntöönpanoa. Direktiivissä vahvistetut altistumisen raja-arvot rajoittaisivat suhteettomasti magneettiresonanssikuvaustekniikan käyttöä ja kehittämistä. Magneettiresonanssikuvausta pidetään nykyisin välttämättömänä useiden sairauksien diagnostiikassa ja hoidossa. Myös muut toimialat ovat sittemmin ilmoittaneet pitävänsä ongelmallisena direktiivin vaikutuksia omaan toimintaansa. Näiden ilmoitusten johdosta komissio on toteuttanut tiettyjä toimenpiteitä. Avoimuuden varmistamiseksi se otti yhteyttä jäsenvaltioihin ja Euroopan parlamenttiin ja tiedotti niille toimenpiteistä, joihin se aikoi ryhtyä. Tässä yhteydessä se pyysi jäsenvaltioita toimittamaan tietoja direktiivin täytäntöönpanoon liittyvistä mahdollisista ongelmista. Lisäksi se käynnisti tutkimuksen, jossa arvioidaan direktiivin säännösten todellista vaikutusta magneettiresonanssikuvauksen käyttöön perustuviin lääketieteellisiin käytäntöihin. Kyseisen tutkimuksen tulokset tulevat saataville vuoden 2008 alussa, ja ne toimitetaan tiedoksi jäsenvaltioille ja Euroopan parlamentille. Äskettäin on julkaistu tulokset Yhdistyneen kuningaskunnan hallituksen teettämästä tutkimuksesta, jossa arvioidaan elektromagneettisia kenttiä magneettiresonanssikuvauslaitteiden ympärillä (Assessment of electromagnetic fields around magnetic resonance imaging (MRI) equipment) sekä Alankomaiden terveydenhuollon neuvoston (Gezondheidsraad) yhteistyössä Belgian vastaavan elimen kanssa esittämät kommentit EU:n direktiivistä johtuvista mahdollisista rajoituksista (Comments concerning possible MRI restrictions due to implementation of a EU Directive). Näissä kahdessa tieteellisesti korkeatasoisessa asiakirjassa vahvistetaan, että direktiivissä säädetyt raja-arvot voivat vaikuttaa magneettiresonanssikuvauksen käyttöön perustuviin lääketieteellisiin käytäntöihin. Kansainvälinen ionisoimattoman säteilyn komitea (International Commission for Non-ionising Radiation Protection – ICNIRP) tarkastelee uudelleen direktiivin perustana alun perin olleita ohjeita, jotka koskevat staattisia magneettikenttiä ja ajallisesti vaihtelevia pientaajuuskenttiä. Näihin kahteen uuteen suositukseen sisältyy todennäköisesti vähemmän tiukkoja raja-arvoja kuin direktiivissä vahvistetut arvot. Tällaiset muutokset ovat perusteltavissa direktiivin hyväksymisen jälkeen toteutettujen uusien tieteellisten tutkimusten tuloksilla. ICNIRP :n uusien suositusten odotetaan valmistuvan marraskuussa 2007 (staattiset magneettikentät) ja syksyllä 2008 (pientaajuuskentät). Myös Maailman terveysjärjestö (WHO) tarkistaa parhaillaan ympäristöhygieniaa koskevia kriteerejään elektromagneettisten kenttien osalta, jotta niissä otettaisiin huomioon uusimmat tieteelliset tutkimukset. Direktiivi 2004/40/EY on saatettava osaksi jäsenvaltioiden kansallista lainsäädäntöä 30. huhtikuuta 2008 mennessä. Kun otetaan huomioon edellä kuvattu tilanteen kehittyminen, tätä määräaikaa on tarpeen lykätä neljällä vuodella, koska – kaikkia tutkimuksia, myös komission käynnistämää tutkimusta, on syytä tarkastella yksityiskohtaisesti siltä osin kuin on kyse direktiivissä vahvistettujen altistumisen raja-arvojen mahdollisista kielteisistä vaikutuksista magneettiresonanssikuvauksen lääketieteelliseen käyttöön; – on odotettava ICNIRP:n tarkistettujen suositusten valmistumista ja otettava huomioon direktiivin hyväksymisen jälkeen julkaistuihin, elektromagneettisten kenttien vaikutusta ihmisten terveyteen käsitteleviin uusiin tieteellisiin tutkimuksiin perustuvat WHO:n laatimat ympäristöhygieniaa koskevat kriteerit elektromagneettisten kenttien osalta; – on suoritettava direktiivin yksityiskohtainen vaikutusten arviointi ja ehdotettava direktiivin uudelleentarkastelua, jotta varmistetaan sekä työntekijöiden terveyden suojelun korkea taso että elektromagneettisten kenttien käyttöön perustuvan lääketieteen ja teollisuuden alojen toiminnan kehittäminen myös vastedes. |120 | Yleinen tausta Direktiivi 2004/40/EY on kahdeksastoista erityisdirektiivi, johon viitataan toimenpiteistä työntekijöiden turvallisuuden ja terveyden parantamisen edistämiseksi työssä 12. kesäkuuta 1989 annetun neuvoston direktiivin 89/391/ETY 16 artiklan 1 kohdassa. Direktiivi koskee riskejä, joita työntekijöiden terveydelle ja turvallisuudelle aiheutuu työperäisen elektromagneettisille kentille altistumisen tunnetuista lyhyen ajan haittavaikutuksista. Direktiivin säännökset ovat vähimmäisvaatimuksia, ja kukin jäsenvaltio voi antaa tiukempia säännöksiä. Direktiivissä vahvistetaan altistumisen raja-arvot sähköisten, magneettisten ja ajallisesti vaihtelevien, taajuudeltaan nollasta 300 GHz:iin[2] olevien sähkömagneettisten kenttien osalta. Työntekijät eivät saa altistua kyseiset terveysvaikutuksiin ja biologisiin näkökohtiin perustuvat rajat ylittäville kentille. Lisäksi direktiivissä säädetään ajallisesti vaihtelevien sekä staattisten kenttien toiminta-arvoista. Ne ovat suoraan mitattavissa olevina arvoina ilmaistuja tasoja, joista alkaen työntekijän on toteutettava yksi tai useampi direktiivissä säädetyistä toimenpiteistä. Näiden toiminta-arvojen noudattamisella varmistetaan lisäksi vastaavien altistumisen raja-arvojen noudattaminen. Direktiivin raja-arvot on laadittu ICNIRP:n suositusten perusteella. ICNIRP on tämäntyyppisen säteilyn terveysvaikutusten arvioinnin alalla maailmanlaajuisesti auktoriteettina pidetty elin, joka toimii tiiviissä yhteistyössä monien kansainvälisten järjestöjen kanssa, kuten WHO, ILO (Kansainvälinen työjärjestö), IRPA (Kansainvälinen säteilysuojelujärjestö), ISO (Kansainvälinen standardisoimisjärjestö), Cenelec (Euroopan sähkötekninen standardointijärjestö), IEC (sähköalan kansainvälinen standardisointijärjestö), CIE (kansainvälinen valaistusjärjestö) ja IEEE (sähkö- ja elektroniikka-alan järjestö). Direktiiviin sisältyy ennaltaehkäisyn filosofia, josta on jo yleisemmin säädetty puitedirektiivissä 89/391/ETY ja joka mukaan samoille riskeille altistuvilla kaikilla työntekijöillä, toimialasta riippumatta, on oikeus samantasoiseen suojaan; työnantajalla on velvollisuus määrittää ja arvioida riskit; tunnistetut riskit on poistettava, tai jos se ei ole mahdollista, vähennettävä minimiin; asianomaisille työntekijöille on annettava erityistä tietoa, koulutusta ja neuvontaa; on huolehdittava asiaankuuluvasta lääketieteellisestä seurannasta. Direktiiviä sovelletaan poikkeuksetta kaikilla toimialoilla, ja se on saatettava osaksi kansallista lainsäädäntöä viimeistään 30. huhtikuuta 2008. Direktiivin hyväksymistä edeltävissä neuvotteluissa tuotiin esille lääketieteellisen magneettiresonanssikuvauksen erityistapaus, josta keskusteltiin yksityiskohtaisesti sekä neuvostossa että Euroopan parlamentissa. Neuvostossa käydyissä neuvotteluissa saatiin teknistä tukea esimerkiksi seuraavien laitosten kansallisilta asiantuntijoilta: National Radiation Protection Board (NRPB, UK), l'Institut national de recherche et de sécurité (INRS, Ranska), Suomen Työterveyslaitos ja Bundesamt für Strahlenschutz (BfS, Saksa). Neuvoston puheenjohtajavaltio pyysi ICNIRP:ltä useita lausuntoja. Koska mikään seikka ei johtanut haittavaikutusten havaitsemiseen, lainsäätäjät hyväksyivät direktiivin tehden kuitenkin muutamia muutoksia komission alun perin ehdottamiin arvoihin. Altistumisen raja-arvo jätettiin vahvistamatta staattisten magneettikenttien osalta, jotka ovat magneettiresonanssikuvauksen olennainen osa, koska tätä arvoa tarkistettiin direktiivin antamisen ajankohtana julkaistujen uusien tieteellisten tietojen perusteella. |130 |140 | Johdonmukaisuus suhteessa unionin muuhun politiikkaan ja muihin tavoitteisiin Tämä ehdotus on johdonmukainen suhteessa Euroopan unionin muuhun politiikkaan ja etenkin sääntelypuitteiden parantamiseen, jotta turvataan selkeä, luotettava, ajantasainen ja käyttäjäystävällinen yhteisön lainsäädäntö kansalaisten ja talouden toimijoiden eduksi. Direktiivin 2004/40/EY kansallisen täytäntöönpanon lykkäämisen ansiosta tarjoutuu mahdollisuus arvioida paremmin direktiivin vaikutuksia työntekijöiden suojelun tasoon sekä magneettiresonanssikuvauksen käyttöön perustuviin lääketieteellisiin ja tiettyjen teollisuudenalojen käytäntöihin. Lisäksi lykkäämisen myötä voidaan saattaa direktiivin säännökset ajan tasalle ottaen huomioon elektromagneettisen säteilyn terveysvaikutuksia koskeva uusin tieteellinen tietämys, jota ei vielä ollut käytettävissä direktiivin hyväksymisen ajankohtana. |KUULEMISET JA VAIKUTUSTEN ARVIOINTI |Intressitahojen kuuleminen |211 | Kuulemismenettely, tärkeimmät kohderyhmät ja yleiskuvaus vastaajista Työturvallisuuden ja työterveyden neuvoa-antavaa komiteaa on kuultu työturvallisuuden ja työterveyden neuvoa-antavan komitean perustamisesta 22. heinäkuuta 2003 tehdyn neuvoston päätöksen mukaisesti, ja komitea on antanut asiasta myönteisen lausunnon. Jäsenvaltioiden kansallisia viranomaisia on kuultu pysyville edustustoille osoitettujen kirjeiden välityksellä. Alan tieteellisiä asiantuntijoita ja kansainvälistä ionisoimattoman säteilyn komiteaa on kuultu komission yksiköiden kanssa järjestetyissä kahdenvälisissä kokouksissa. Kun otetaan huomioon, että ehdotus vaikuttaa ainoastaan direktiivin täytäntöönpanopäivään eikä sillä muuteta säännösten asiasisältöä ja että asiassa on kuultu komission pääsihteeristön oikeudellista yksikköä, Euroopan tason työmarkkinaosapuolten kuulemista EY:n perustamissopimuksen 138 artiklan mukaisesti ei ole pidetty tässä tapauksessa välttämättömänä. |212 | Tiivistelmä saaduista lausunnoista Työmarkkinaosapuolten edustajat ja työturvallisuuden ja työterveyden neuvoa-antavaa komiteaan kuuluvat 27 jäsenvaltion hallitusten edustajat ovat vahvistaneet 21. kesäkuuta 2007 pidetyssä kokouksessa elektromagneettista säteilyä käsittelevän, magneettiresonanssikuvausta koskevassa kysymyksessä komissiota avustavan työryhmän kannan. Komitea ilmoitti puoltavansa kaikki työntekijäryhmät kattavaa yleisratkaisua ja sen määräajan lykkäämistä, johon mennessä direktiivi on saatettava osaksi kansallista lainsäädäntöä. Lisäaikaa tarvitaan, jotta voidaan selventää staattisille magneettikentille ja niistä aiheutuville virtauksille altistumisen tulkintaa ja jotta ICNIRP saa valmiiksi uudet suosituksensa. Täytäntöönpanon määräajan lykkäämisellä myös varmistetaan, että altistumistasojen arviointi ja laskenta perustuvat yhdenmukaistettuihin eurooppalaisiin standardeihin, joita Cenelec parhaallaan laatii ja joiden on määrä valmistua keväällä 2008. Jäsenvaltiot ovat komission kirjeisiin antamissaan vastauksissa vahvistaneet ongelmat, joita on esitetty olevan nykyisen direktiivin soveltamisessa terveydenhuollon alalla, ja puoltavat direktiivin täytäntöönpanon määräajan lykkäämistä, jotta komissio voi tänä aikana esittää muutetun direktiivin, jolla varmistetaan magneettiresonanssikuvauksen jatkuminen ja kehittyminen työntekijöiden suojelua unohtamatta. Tieteellisten asiantuntijoiden ja ICNIRP:n kuuleminen on vahvistanut näkemystä, jonka mukaan direktiivissä nykyisin määriteltyjä tiettyjä raja-arvoja voidaan pitää liian sitovina uusi tieteellinen tietämys huomioon ottaen, minkä vuoksi niillä voi olla kielteinen vaikutus magneettiresonanssikuvauslaitteiden käyttöön ja tiettyjen teollisuudenalojen käytäntöihin. Lisäksi kuulemisissa on käynyt ilmi, että direktiivin perustana olevia ICNIRP:n suosituksia tarkistetaan parhaillaan ja että nämä uudet suositukset sekä uusi versio WHO:n laatimista ympäristöhygieniaa koskevista kriteereistä elektromagneettisten kenttien osalta tulevat saataville vuoden 2008 lopussa. |Asiantuntijatiedon käyttö |229 | Komissio tukeutui tieteellisiin asiantuntijoihin elektromagneettisen säteilyn kansainvälisesti tunnustettujen terveysvaikutusten kysymyksessä sekä Yhdistyneen kuningaskunnan hallituksen teettämään tieteelliseen tutkimukseen, jossa arvioidaan elektromagneettisia kenttiä magneettiresonanssikuvauslaitteiden ympärillä, ja Alankomaiden terveydenhuollon neuvoston lausuntoon. Pyydetyissä lausunnoissa suositellaan direktiivin täytäntöönpanopäivän lykkäämistä. Lisäksi komissio käynnisti tieteellisen tutkimuksen, jossa on tarkoitus määrittää terveydenhuollon ammattihenkilöiden altistumistasot ja niiden vaikutukset magneettiresonanssikuvauksessa noudatettuihin käytäntöihin ja jonka tulosten on määrä valmistua vuoden 2008 alussa. |230 | Vaikutusten arviointi Vaihtoehto 1: Ei toteuteta toistaiseksi mitään toimia. Tämän vaihtoehdon myötä jäsenvaltiot velvoitettaisiin saattamaan direktiivi osaksi kansallista lainsäädäntöä ja soveltamaan sitä niin, että magneettiresonanssikuvauksen käyttöön perustuvien terveydenhoidon toimenpiteiden jatkuvuudelle koituu mahdollisesti vakavia seurauksia. Myös tiettyjen teollisuudenalojen toiminnalle saattaisi tarpeettomasti aiheutua kielteisiä vaikutuksia. Vaihtoehto 2: Direktiivin täytäntöönpanopäivän lykkäämisellä voidaan välttää tarpeettomia kielteisiä vaikutuksia magneettiresonanssikuvauksen käyttöön tai eräiden teollisuudenalojen toimintaan. Samaan aikaan tieteellinen yhteisö tarkistaa työntekijöiden elektromagneettisille kentille altistumisen rajoja. Näin ollen lykkäämisen ansiosta tarjoutuu riittävästi aikaa direktiivin ja etenkin sen sisältämien altistumisen raja-arvojen uudelleentarkasteluun siten, että otetaan huomioon uusi tieteellinen tietämys sekä varmistutaan työntekijöiden suojelun korkeasta tasosta ja toimialojen jatkuvuudesta. Ehdotettu muutos vaikuttaa ainoastaan jäsenvaltioiden velvoitteeseen saattaa direktiivi osaksi kansallista lainsäädäntöä 30. huhtikuuta 2008 mennessä. Se ei aiheuta lisävelvoitteita yrityksille. Tämä ehdotus on luonteeltaan sellainen, ettei se ole antanut aihetta yksityiskohtaisempaan vaikutusten arviointiin. |EHDOTUKSEEN LIITTYVÄT OIKEUDELLISET NÄKÖKOHDAT |305 | Ehdotetun toimen lyhyt kuvaus Ehdotuksella muutetaan direktiivin 2004/40/EY 13 artiklan 1 kohtaa sen määräajan lykkäämiseksi, johon mennessä kyseinen direktiivi on saatettava osaksi kansallista lainsäädäntöä, 30. päivään huhtikuuta 2012. |310 | Oikeusperusta EY:n perustamissopimuksen 137 artiklan 2 kohta. |320 | Toissijaisuusperiaate Toissijaisuusperiaatetta sovelletaan, koska ehdotus koskee työntekijöiden terveyden ja turvallisuuden suojelua, eli alaa, joka ei kuulu yhteisön yksinomaiseen toimivaltaan. |Ehdotuksen tavoitteita ei voida riittävällä tavalla saavuttaa jäsenvaltioiden toimin, koska direktiivien säännöksiä ei voida muuttaa tai kumota kansallisella tasolla. |323 | Ehdotuksen tavoitteet voidaan saavuttaa ainoastaan yhteisön toiminnalla, koska tällä ehdotuksella muutetaan voimassaolevaa yhteisön säädöstä eivätkä jäsenvaltiot voi tehdä sitä yksinään. |Toissijaisuusperiaatetta noudatetaan, koska ehdotuksella muutetaan yhteisön nykyisiä säännöksiä niiden soveltamisen parantamiseksi ja yhdenmukaistamiseksi. |Suhteellisuusperiaate Ehdotus on suhteellisuusperiaatteen mukainen seuraavasta syystä: |331 | Ehdotuksessa ainoastaan lykätään 30. päivään huhtikuuta 2012 ajankohtaa, johon mennessä direktiivi on saatettava osaksi kansallista lainsäädäntöä, jotta olisi riittävästi aikaa arvioida sen vaikutuksia muun muassa magneettiresonanssikuvauksen käyttöön ja mukauttaa se vastaamaan uutta tieteellistä tietämystä. |Sääntelytavan valinta |341 | Ehdotettu sääntelytapa: direktiivi. |342 | Muut sääntelytavat eivät olisi olleet soveltuvia. Koska kyse on direktiivin muuttamisesta, ainoa soveltuva tapa on direktiivin antaminen. |TALOUSARVIOVAIKUTUKSET |409 | Ehdotuksella ei ole vaikutuksia yhteisön talousarvioon. |LISÄTIEDOT |510 | Yksinkertaistaminen |511 | Ehdotuksella ei yksinkertaisteta lainsäädäntöä. Sen tarkoituksena on ainoastaan lykätä 30. päivään huhtikuuta 2012 määräaikaa, johon mennessä direktiivi 2004/40/EY on saatettava osaksi kansallista lainsäädäntöä. |520 | Lainsäädännön kumoaminen Ehdotuksen hyväksymisen myötä ei kumota voimassa olevaa lainsäädäntöä. |560 | Euroopan talousalue Ehdotettu toimenpide koskee ETA-sopimuksen soveltamisalaan kuuluvaa alaa, minkä vuoksi se on ulotettava koskemaan Euroopan talousaluetta. |570 | Ehdotuksen yksityiskohtainen kuvaus luvuittain tai artikloittain Tällä ehdotuksella lykätään 30. päivään huhtikuuta 2012 määräaikaa, johon mennessä direktiivi 2004/40/EY on saatettava osaksi kansallista lainsäädäntöä. Neljää lisävuotta direktiivin säännösten saattamiselle osaksi kansallista lainsäädäntöä perustellaan suhteettomilla vaikutuksilla, joita direktiivissä säädetyistä altistumisen raja-arvoista on ilmoitettu ja osittain vahvistettu aiheutuvan lääketieteellistä magneettiresonanssikuvausta käyttävien lääketieteellisten toimenpiteiden jatkuvuudelle, sekä tarpeella antaa tieteelliselle yhteisölle riittävästi aikaa arvioida elektromagneettisen säteilyn vaikutuksia terveyteen käsitteleviä uusimpia tieteellisiä tutkimuksia, joihin direktiivin säännöksissä vahvistetut raja-arvot perustuvat. Ehdotuksen 1 artiklalla muutetaan tässä tarkoituksessa direktiivin 2004/40/EY 13 artiklan (Saattaminen osaksi kansallista lainsäädäntöä) 1 kohtaa. |directive |1.  2007/0230 (COD)EhdotusEUROOPAN PARLAMENTIN JA NEUVOSTON DIREKTIIVIterveyttä ja turvallisuutta koskevista vähimmäisvaatimuksista työntekijöiden suojelemiseksi altistumiselta fysikaalisista tekijöistä (sähkömagneettiset kentät) aiheutuville riskeille annetun direktiivin 2004/40/EY muuttamisesta (kahdeksastoista direktiivin 89/391/ETY 16 artiklan 1 kohdassa tarkoitettu erityisdirektiivi)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 137 artiklan 2 kohdan,ottavat huomioon komission ehdotuksen[3],ottavat huomioon Euroopan talous- ja sosiaalikomitean lausunnon[4],ottavat huomioon alueiden komitean lausunnon[5],noudattavat perustamissopimuksen 251 artiklassa määrättyä menettelyä[6],sekä katsovat seuraavaa:(1) Euroopan parlamentin ja neuvoston direktiivissä 2004/40/EY[7] vahvistetaan terveyttä ja turvallisuutta koskevat vähimmäisvaatimukset työntekijöiden suojelemiseksi altistumiselta sähkömagneettisista kentistä aiheutuville riskeille. Mainitun direktiivin 13 artiklan 1 kohdassa säädetään, että jäsenvaltioiden on saatettava direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä huhtikuuta 2008.(2) Direktiivissä 2004/40/EY säädetään toiminta-arvoista ja raja-arvoista, jotka perustuvat kansainvälisen ionisoimattoman säteilyn komitean (ICNIRP) suosituksiin. Direktiivin hyväksymisen jälkeen on julkistettu ja toimitettu Euroopan parlamentille, neuvostolle ja komissiolle tiedoksi uusia tieteellisiä tutkimuksia, jotka koskevat elektromagneettiselle säteilylle altistumisten vaikutuksia terveyteen. Kansainvälinen ionisoimattoman säteilyn komitea tarkastelee parhaillaan kyseisten tutkimusten tuloksia osana suositustensa uudelleentarkastelua, ja Maailman terveysjärjestö tarkastelee niitä ympäristöhygieniaa koskevien kriteerien tarkistamisen yhteydessä. Uudet suositukset on määrä julkaista vuoden 2008 loppuun mennessä, ja ne voivat sisältää tekijöitä, jotka antavat aiheen toiminta-arvojen ja raja-arvojen merkittäviin muutoksiin.(3) Tässä tilanteessa on tarpeen tarkastella perusteellisesti uudelleen direktiivin 2004/40/EY täytäntöönpanon mahdollisia vaikutuksia lääketieteelliseen kuvaukseen perustuvien lääketieteellisten menettelyjen käyttöön ja tiettyjen teollisuudenalojen toimintaan. Komissio on käynnistänyt tutkimuksen, jossa tilannetta arvioidaan välittömästi ja määrällisesti lääketieteellisen kuvauksen osalta. On tarpeen ottaa huomioon kyseisen tutkimuksen tulokset, joiden odotetaan valmistuvan vuoden 2008 alussa, sekä jäsenvaltioissa käynnistettyjen samankaltaisten tutkimusten tulokset, jotta varmistetaan tasapaino työntekijöille aiheutuvien mahdollisten riskien ehkäisyn ja asianomaisten lääketieteellisten tekniikoiden tehokkaasta käytöstä saatavien etujen välillä.(4) Direktiivin 3 artiklan 3 kohdassa säädetään, että arvioitaessa, mitattaessa ja/tai laskettaessa työntekijöiden altistumista sähkömagneettisille kentille noudatetaan Euroopan sähkötekniikan standardointikomitean (Cenelec) yhdenmukaistettuja eurooppalaisia standardeja. On aiheellista ottaa huomioon kyseiset yhdenmukaistetut standardit, jotka ovat olennaisen tärkeitä direktiivin yhdenmukaisen soveltamisen varmistamiseksi ja joiden on määrä valmistua vuonna 2008.(5) Kyseisten uusien tietojen saamiseksi ja analysoimiseksi sekä uuden direktiiviehdotuksen laatimiseksi ja hyväksymiseksi vaadittavan ajan vuoksi on perusteltua lykätä määräaikaa, johon mennessä direktiivi 2004/40/EY on saatettava osaksi kansallista lainsäädäntöä,OVAT ANTANEET TÄMÄN DIREKTIIVIN:1 artiklaMuutetaan direktiivin 2004/40/EY 13 artiklan 1 kohta seuraavasti:”1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 30 päivänä huhtikuuta 2012. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.”2 artiklaTämä direktiivi tulee voimaan päivänä, jona se julkaistaan Euroopan unionin virallisessa lehdessä .3 artiklaTämä direktiivi on osoitettu kaikille jäsenvaltioille.Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja[…] […] [1] EUVL 184, 24.5.2004, s. 23.[2] 300 GHz: 300 miljardin hertsin taajuus. Hertsi (lyhenne Hz) on kansainvälinen taajuuden yksikkö.[3] EUVL C […], [..].[..].[….], s. [..].[4] EUVL C […], [..].[..].[….], s. [..].[5] EUVL C […], [..].[..].[….], s. [..].[6] EUVL C […], [..].[..].[….], s. [..].[7] EUVL 184, 24.5.2004, s. 23.